CELEX: 32018R0198
Language: mt
Date: 2018-02-07 00:00:00
Title: Regolament ta' Implimentazzjoni tal-Kummissjoni (UE) 2018/198 tas-7 ta' Frar 2018 li jħassar ir-Regolament ta' Implimentazzjoni (UE) Nru 716/2012 dwar il-klassifikazzjoni ta' ċerti prodotti fin-Nomenklatura Magħquda

10.2.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 38/7
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/198
   tas-7 ta' Frar 2018
   li jħassar ir-Regolament ta' Implimentazzjoni (UE) Nru 716/2012 dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 57(4) u l-Artikolu 58(2) tiegħu,
   Billi:
   
               (1)
            
            
               Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), jeħtieġ li jiġu adottati miżuri dwar il-klassifikazzjoni ta' ċerti prodotti.
            
         
               (2)
            
            
               Bir-Regolament ta' Implimentazzjoni (UE) Nru 716/2012 (3), il-Kummissjoni kklassifikat żewġ tipi ta' trab tal-kolostru f'kapsuli skont l-intestatura 1901 tan-Nomenklatura Magħquda bħala “preparazzjonijiet tal-ikel ta' oġġetti ta' titli 0401 sa 0404, ma fihomx kawkaw jew fihom inqas minn 5 % tal-piż kawkaw kalkulata fuq bażi totalment mingħajr xaħam, li mhumiex speċifikati jew inklużi band'oħra”. Il-klassifkazzjoni tal-prodotti taħt l-intestatura 2106 tan-Nomenklatura Magħquda ġiet eskluża peress li l-Kummissjoni kienet tal-fehma li l-kliem tal-intestatura 1901 jiddeskrivi l-prodotti inkwistjoni b'mod aktar speċifiku mill-kliem tal-intestatura 2106.
            
         
               (3)
            
            
               Bir-Regolament ta' Implimentazzjoni (UE) 2017/1343 (4), il-Kummissjoni introduċiet Nota Addizzjonali 4 ġdida fil-Kapitolu 19 tan-Nomenklatura Magħquda biex tiżgura li l-klassifikazzjoni ta' ċerti preparazzjonijiet tal-ikel li jistgħu jittieklu jikkonformaw mal-ġurisprudenza tal-Qorti tal-Ġustizzja tal-Unjoni Ewropea. Skont in-Nota Addizzjonali 4 l-ġdida fil-Kapitolu 19 tan-Nomenklatura Magħquda, it-trab tal-kolostru f'kapsuli kkonċernat bir-Regolament ta' Implimentazzjoni (KE) Nru 716/2012 irid jiġi kklassifikat taħt l-intestatura 2106.
            
         
               (4)
            
            
               B'konsegwenza ta' dan, jenħtieġ li r-Regolament ta' Implimentazzjoni (UE) Nru 716/2012 jitħassar sabiex jiġu evitati d-diverġenzi potenzjali fil-klassifikazzjoni tariffarja tat-trab tal-kolostru f'kapsuli u biex tiġi żgurata l-applikazzjoni uniformi tan-Nomenklatura Magħquda fl-Unjoni.
            
         
               (5)
            
            
               Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Ir-Regolament ta' Implimentazzjoni (UE) Nru 716/2012 huwa mħassar.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-7 ta' Frar 2018.
      
         
            Għall-Kummissjoni,
         
         
            F'isem il-President,
         
         Stephen QUEST
         
            Direttur Ġenerali
         
         
            Direttorat Ġenerali għat-Tassazzjoni u l-Unjoni Doganali
         
      
   
   
      (1)  ĠU L 269, 10.10.2013, p. 1.
   
      (2)  Ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).
   
      (3)  Ir-Regolament ta' Implimentazzjoni tal-Kummissjoni (UE) Nru 716/2012 tat-30 ta' Lulju 2012 dwar il-klassifikazzjoni ta' ċerti prodotti fin-Nomenklatura Magħquda (ĠU L 210, 7.8.2012, p. 6).
   
      (4)  Ir-Regolament ta' Implimentazzjoni tal-Kummissjoni (UE) 2017/1343 tat-18 ta' Lulju 2017 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 186, 19.7.2017, p. 1).